burgasdotpro/wikipedia huggingface dataset:
Biometrický pas

Biometrický pas je kombinovaný papierovo-elektronický identifikačný dokument, ktorý používa biometriu na identifikáciu cestovateľa. Kritické informácie sú uložené na malom RFID počítačovom čipe, podobne ako informácie na čipe smartcard. Čip je bezkontaktný a uchováva aj informácie na zaistenie integrity biometrických dát.
V súčasnosti štandardizované biometrické údaje sú digitálna mapa tváre, odtlačok prsta a snímka dúhovky.
Slovenský biometrický pas.
Slovenský biometrický pas, ktorý sa vydáva od januára 2008, je klasický papierový pas so zabudovaným RFID čipom. V čipe je zaznamenaný biometrický údaj – digitálna mapa tváre. Druhý biometrický údaj, ktorým sú odtlačky prstov, obsahujú pasy vydávané od 22. júna 2009. V nových pasoch je uložený biometrický údaj o tvári, ktorý je pre každého človeka jedinečný a nedá sa zmeniť. Je to napríklad tvar brady, nosa, vzdialenosť očí, kosti nadočnicových oblúkov a podobne. Nesníma sa teda pokožka tváre, ale body, ktoré vytvárajú jedinečný obraz tváre. Zo zdravotných alebo náboženských dôvodov zákon umožňuje nasnímať podobu tváre na biometrické pasy s prikrývkou hlavy, za predpokladu že to neznemožňuje identifikáciu.
Nové cestovné doklady majú 34 strán označených deväťmiestnym kódom a majú štyri rôzne farby obalov, podľa toho, kto je ich držiteľom. Cestovný, diplomatický a služobný pas majú obal bordový. Cestovný doklad cudzinca, tzv. utečenecký pas, má obal modrej farby. Cudzinci bez štátnej príslušnosti s trvalým pobytom na území Slovenska majú pas s obalom tmavomodrej farby a cudzinecký pas má čierny obal.
Na zadnej strane obalu je reliéf Európy s vyznačenými obrysmi Slovenska. Prvá strana pasu obsahuje text "Európska únia", "Slovenská republika" a "Cestovný pas" vo všetkých úradných jazykoch Európskej únie. Na vnútornej strane obalu je graficky zobrazený Kriváň a panoráma nábrežia Dunaja v Bratislave s Bratislavským hradom a budovou Národnej rady SR.
Digitálne údaje je možné zoskenovať bezkontaktne, a to zo vzdialenosti maximálne 10 cm.
Balaena

Balaena, po slovensky veľryba, je rod z čeľade veľrybovité. 
Z rodu Balaena je druh veľryba grónska recentný, ostatné sú vyhynuté.
Druhy.
Balaena:
Staršie rod Balaena zahŕňal aj dnešné rody Eubalaena a Caperea a niektoré druhy z rodov Balaenoptera a Megaptera.
Megaptera

Megaptera (staršie synonymá: "Cyphobalaena, Kyphobalaena, Perqualus, Poescopia"), po slovensky vráskavec alebo staršie veľryba, je rod z čeľade vráskavcovité (Balaenopteridae). Niektorí autori ho v súčasnosti považujú za súčasť rodu "Balaenoptera".
Systematika.
Do rodu "Megaptera" v súčasnosti (z recentných i vyhynutých druhov) jednoznačne patrí iba druh vráskavec dlhoplutvý ("Megaptera novaeangliae"). Tento má početné synonymá, tie pozri v článku o druhu.
Pochybné druhy zaraďované do rodu "Megaptera" (všetky sú vyhynuté):
Druhy v minulosti zaraďované do rodu "Megaptera" (všetky sú vyhynuté):
Severoamerická menová únia

Severoamerická menová únia alebo Severoamerická únia (the "North American (currency) union", "NAU", niekedy aj "Union of North America", "UNA") je potenciálny kontinentálny útvar, zahŕňajúci Kanadu, Spojené štáty a Mexiko (v ďalšom kroku prípadne aj ďalšie štáty Severnej Ameriky), ktorý, monetárne zjednotený, má zdieľať spoločnú menu, ktorá by sa mala volať amero. Táto myšlienka je založená na Európskej únii, resp. Európskej menovej únii a mene euro. Rokovania o vzniku severoamerickej únie v súčasnosti prebiehajú v rámci dialógu Security and Prosperity Partnership of North America (Partnerstvo bezpečnosti a prosperity Severnej Ameriky).
Severoamerická únia

Severoamerická únia môže byť:
Bjørn Lomborg

Bjørn Lomborg (* 6. január 1965, Frederiksberg, Dánsko) je dánsky štatistik.
Životopis.
Vyštudoval politológiu na univerzite v Aarhuse a v Kodani, absolvoval ročný študijný pobyt na University of Georgia. Na univerzite v Aarhuese do roku 2005 pôsobil ako profesor štatistiky na katedre politológie. V rokoch 2002–2004 bol riaditeľom Inštitútu pre hodnotenie životného prostredia. Od roku 2005 prednáša na Obchodnej univerzite v Kodani a v roku 2006 sa dostal do funkcie riaditeľa Centra Kodaňského konsensu.
Slávnym sa stal vďaka svojej knihe "Skeptický ekológ", ktorá roku 1998 vyšla v Dánsku a o 3 roky neskôr tiež po anglicky a rozpútala celosvetovú debatu o životnom prostredí. V roku 2007 mu vyšla kniha "Schlaďte hlavy". Obe knihy vyšli aj v češtine.
Lomborg sa vo svojich knihách stavia skepticky proti väčšinovému prúdu v ekológii a spochybňuje účinnosť opatrení na znižovanie oxidu uhličitého. Tiež vidí súčasný svet optimisticky, nakoľko napríklad ovzdušie je pre človeka výrazne čistejšie ako keď sa spaľovalo vo veľkom uhlie a drevo. Napríklad údaj, že globálne otepľovanie zvýši počet úmrtí o 365 000 stavia do protikladu so skutočnosťou, že dané otepľovanie zachráni 1,7 milióna ľudí od smrti chladom. Kjótsky protokol považuje tiež za "kolosálny tunel".
V roku 2004 ho časopis Time zaradil medzi sto najvplyvnejších ľudí sveta.
Externé odkazy.
Osobná stránka
Mrzký potok

Mrzký potok môže byť:
Zoznam okultistov

Toto je zoznam významných osobností, súčasných, historických alebo legendárnych, ktoré sa spájajú s niektorou s nižšie uvedených činností alebo tradícií:
Tieto osobnosti sú spájané s fámami, bájkami a nepravdepodobnými príbehmi, preto zaradenie reálnych osobností závisí na prijatých historických faktoch. Toto obmedzenie obyčajne neplatí pre legendárne a mytologické postavy.
Zoznam neobsahuje iluzionistov a javiskový mágov.
Slávni mágovia.
Niektorí legendárni a skutoční mágovia, alebo ľudia ktorí sú za nich pokladaní:
Mrzký potok (prítok Studeného potoka)

Mrzký potok je potok na hornej Orave, v južnej časti okresu Tvrdošín. Je to ľavostranný prítok Studeného potoka, meria 4,6 km a je tokom V. rádu.
Prameň.
Pramení v Skorušinských vrchoch na ZJZ svahu Machov (1 201,6 m n. m.), pod sedlom Prieková (1 164,4 m n. m.) v nadmorskej výške približne 980 m n. m., na katastrálnom území obce Oravský Biely Potok.
Opis toku.
Od prameňa tečie sprvu na krátkom úseku na SSZ cez lokalitu Prieková, následne sa stáča na sever, pričom v lokalite Kováčová sa mierne ohýba a zľava priberá prítok (773,8 m n. m.) zo SSV úpätia Kopca (1 251,3 m n. m.). Ďalej tečie lokalitou Kliníky, vytvára oblúk prehnutý k západu, opäť zľava priberá prítok z juhovýchodného svahu Baní (943,4 m n. m.). Potom sa esovito stáča, z pravej strany priberá Malý potok a ZSZ smerom pokračuje okrajom intravilánu obce Oravský Biely Potok. Západne od obce sa v nadmorskej výške cca 635 m n. m. vlieva do Studeného potoka.
Malý potok (prítok Mrzkého potoka)

Malý potok je potok na hornej Orave, v južnej časti okresu Tvrdošín. Je to pravostranný prítok Mrzkého potoka, má dĺžku 2,2 km a je tokom VI. rádu.
Prameň.
Pramení v Skorušinských vrchoch na ZSZ svahu Mnícha (1 109,9 m n. m.) v nadmorskej výške približne 870 m n. m., na katastrálnom území obce Oravský Biely Potok.
Opis toku.
Na hornom toku tečie smerom na severozápad, na dolnom toku sa stáča viac na severoseverozápad. Pred ústím sa napokon stáča znovu na severozápad a južne od obce Oravský Biely Potok sa v nadmorskej výške cca 662 m n. m. vlieva do Mrzkého potoka. Nepriberá žiadne stále prítoky.
5535 Annefrank

5535 Annefrank je asteroid, ktorý obieha vo vnútornej zóne hlavného pásu asteroidov a patrí do rodiny Augusta. Nasnímala ho sonda agentúry NASA Stardust, keď 2. novembra 2002 preletela okolo neho vo vzdialenosti 3 300 kilometrov cestou k svojmu hlavnému cieľu - kométe Wild 2. Zaujímavé je, že Annefrank sa ukázal dvakrát väčším telesom, ako sa predpokladalo podľa pozemských pozorovaní. Jasnosť, ktorú registrujeme ne Zemi, závisí od odrazivosti a veľkosti osvetleného povrchu, ale astronómovia použili pre albedo príliš nízke hodnoty. Asteroid bol pomenovaný podľa Anny Frankovej, autorky knihy "Denník Anny Frankovej", ktorá zomrela v čase holokaustu.
Bench press

Bench press je silové cvičenie, pri ktorom cvičiaci počas ľahu na chrbte spustí záťaž na úroveň hrudníka a potom ju opäť zdvihne do pozície, kedy je ruka úplne vyrovnaná. Cvičenie je určené na posilňovanie veľkého prsného svalu a ostatných podporných svalov vrátane deltového svalu, serratus anterior, hákového svalu a tricepsu. Bench press je jedným z troch cvikov v silovom trojboji a používa sa pri kulturistike a iných oblastiach na posilňovanie hrudníka.
Milotínka

Milotínka je potok na hornej Orave, v južnej časti okresu Tvrdošín. Je to ľavostranný prítok Borovej vody, meria 3,1 km a je tokom VI. rádu.
Prameň.
Pramení v Skorušinských vrchoch, v geomorfologickom podcelku Kopec, na JJV svahu Machov (1 201,6 m n. m.) a pod sedlom Prieková (1 164,4 m n. m.), v nadmorskej výške cca 940 m n. m., na katastrálnom území obce Zuberec.
Opis toku.
V pramennej oblasti tečie východným smerom cez lokalitu Črchlica, následne sa stáča na severovýchod, vteká do Podtatranskej brázdy (geomorfologický podcelok Zuberecká brázda) a zľava priberá krátky prítok z južnej časti lokality Tokáreň. Ďalej tečie na krátkom úseku na sever, pričom z ľavej strany priberá dva významné prítoky: najprv prítok (1,6 km) z východného svahu Machov z oblasti Pálenice s hustou sieťou prítokov a potom druhý prítok z oblasti Milotína. Vzápätí tečie prechodne smerom na SSV, napokon znovu na sever a preteká v blízkosti intravilánu Zuberca. SSZ od centra obce sa v nadmorskej výške približne 744 m n. m. vlieva do Bôrovej vody.
Vajdovský potok (prítok Borovej vody)

Vajdovský potok je potok na hornej Orave, v južnej časti okresu Tvrdošín. Je to ľavostranný prítok Bôrovej vody, meria 2,3 km a je tokom VI. rádu.
Prameň.
Pramení na styku Skorušinských vrchov (geomorfologický podcelok Kopec) a Podtatranskej brázdy (podcelok Zuberecká brázda), juhovýchodne od sedla Prieková (1 164,4 m n. m.) v nadmorskej výške cca 920 m n. m., na katastrálnom území obce Zuberec.
Opis toku.
Tečie v Zubereckej brázde prevažne východným smerom. V pramennej oblasti tečie južne od lokality Črchlica, pričom horný tok lemujú po oboch brehoch viaceré výmole, ktorými v období dostatku zrážkovej vody pretekajú občasné vodné toky, sprava priberá jediný trvalý prítok vznikajúci severovýchodne od kóty 973,7 m. Na dolnom toku tečie smerom na VSV, na ľavý breh brázdi niekoľko výmoľov, potok ešte podteká cestu II. triedy č. 584 a južne od obce Zuberec ústi v nadmorskej výške cca 785 m n. m. do Borovej vody.
Príbeh ulice

Príbeh ulice je prvý slovenský hiphopový muzikál. 24. októbra 2008 bola 1. premiéra.
Voliarisko

Voliarisko je potok na hornej Orave, v južnej časti okresu Tvrdošín. Je to ľavostranný prítok Studeného potoka, má dĺžku 3,7 km a je tokom V. rádu.
Prameň.
Pramení v Západných Tatrách, v geomorfologickej časti Roháče, na SSZ svahu Brestovej (1 902,7 m n. m.) v nadmorskej výške približne 1 420 m n. m., na katastrálnom území obce Zuberec.
Opis toku.
V pramennej oblasti tečie prudkým spádom smerom na severozápad. Následne sa stáča, prechodne tečie smerom na sever a zľava priberá prítok zo severného svahu Pálenice (1 752,6 m n. m.). Potom preteká dolinou Voliarisko, esovito sa ohýba a na krátkom úseku tečie smerom na SSZ. Ďalej už pokračuje viac-menej na sever, na strednom toku sa dvakrát esovito stáča. Napokon sa stáča na severovýchod, sprava ešte priberá prítok (2 km) z oblasti Teľaciarok a v blízkosti osady Brestová, východne od obce Zuberec, sa v nadmorskej výške cca 869 m n. m. vlieva do Studeného potoka.
Introjekcia (psychológia)

Introjekcia je v psychoanalýze presun vonkajšku dovnútra. Podľa Freuda má svoj vzor v prehĺtaní. Dieťa skoro pochopí, že zjedenie predmetu znamená jeho zničenie. Duševná introjekcia sa zbavuje nepriateľských vonkajších objektov. Okrem toho má prianie prehltnúť ich. Introjekcia zmenšuje separačnú úzkosť. Výsledná duševná štruktúra sa nazýva introjekt alebo introjektovaný objekt alebo vnútorný objekt. Za najprimitívnejšiu formu introjekcie je považovaná orálna inkorporácia.
Plata škvrnitá

Plata škvrnitá () je druh ryby z čeľade živorodkovité ("Poeciliidae"). Je to často chovaná akváriová ryba, od ktorej sa odvodzujú viaceré chovateľské formy. Pochádza zo Strednej Ameriky.
Opis.
Tvarom tela sa podobá mečúňom, samce však nemajú meč na chvostovej plutve. Sfarbenie divej formy je hnedavé s modro trblietavými bokmi. Chvostovú plutvu zdobia dve čierne škvrny. Samce dorastajú do maximálnej dĺžky 4 cm, samičky do 6 cm. Maximálna dĺžka, do ktorej môžu vo voľnej prírode dorastať, je 10 cm. Okrem divej formy existuje nespočetne vyšľachtených pliat, pričom mnohé formy pochádzajú tiež z medzidruhových krížení, napríklad s mečúňom mexickým či inými druhmi plát. Existujú aj jednofarebné čierne, žlté a modré platy.
Ekológia a biotop.
Žije spoločensky v plytkých mäkkých vodách. Optimálna teplota sa pohybuje v rozpätí 23-25°C, ale jedince odchovávané po niekoľko generácií v akváriách môžu byť adaptované aj na vyššie teploty. Je všežravá s prevahou rastlinnej potravy. Plata je aj v prírode veľmi variabilná. To bolo spolu s ľahkou krížiteľnosťou dobrým predpokladom pre vyšľachtenie najrôznejších foriem. Okrem nich existujú aj ryby s extrémne predĺženými chrbtovými plutvami, ktoré zrejme predstavujú výsledok nejakej dedično hormonálnej poruchy (tzv. Simpsonov index). Plata je, podobne ako aj ostatné ryby tejto čeľade, živorodá. Pri vrhu samice platy vypúšťajú 50 až 100 mladých rybiek.
Plata pestrá

Plata pestrá () je druh ryby z čeľade živorodkovité ("Poeciliidae").
Pôvod.
Jej domovinou je stredná Amerika.
Popis.
Existuje veľké množstvo farebných variácií. Plata sa môže krížiť aj s mečovkami (mečúňmi), s platom pestrou atď. ... V prírode dorastá do 7cm.
Chov.
Tvrdosť vody v rozsahu 9 - 19°dGH, pH 7,8 a viac, teplota vody 20-25°C. Tolerantná rybka vhodná do druhovej nádrže. Potravu prijíma - niťovky, perloočky, buchanky, suché krmivo, larvy pakomárov, riasy.
Platy majú radi rastliny a úkryty, kde by sa preháňajú. Keď sa stane, že sú samci farebne veľmi výrazní a iní sú bledí, tak sa môžu naháňať samce navzájom. 
Rozmnožovanie.
Samce majú gonopodium. Samičky sú väčšie a hrubšie.
Podobne ako u iných plát sa samček snaží "zásnubným tančekom" zatlačiť samičku ku dnu a následne ju oplodniť. Samičky môžu mať podľa veku 20 aj oveľa viac rybičiek. Samce so samicami treba chovať tak, aby vždy počtom prevažovali samice. Inak by samci neustále bojovali a samice by mohli uhnať k smrti.
Petr Papoušek

Petr Papoušek (* 7. máj 1977, Čáslav) je český futbalový záložník, ktorý momentálne pôsobí v klube FC Slovan Liberec.
Marek Kulič

Marek Kulič (* 11. októbra 1975 Hradec Králové) je profesionálny český futbalista, útočník, ktorý v súčasnej dobe hrá za mladoboleslavský tím FK. Je ženatý, má dcéru Nikolu.
Vráskavec

Vráskavec (zastarano: "plýtvak", "plytvák", "plutviak", "plávač" [z toho minimálne prvé tri sú bohemizmy - čes. plejtvák]) môže byť:
Skalár obyčajný

Skalár obyčajný alebo skalár amazonský ("Pterophyllum scalare") je druh ryby z čeľade cichlidovité ("Cichlidae"). Patrí medzi najznámejšie a najčastejšie cichlidy chované v zajatí.
Táto ryba pochádza z Južnej Ameriky (povodie Amazonky v Brazílii a Peru). Bežne sa ale chová v akváriách v Európe a Ázii.
Opis.
Skaláre majú vysoké diskovité telo, nie príliš podobné telu iných amerických cichlíd (s výnimkou terčovcov). Chrbtová a análna plutva sú veľmi pretiahnuté v dorzoventrálnom smere. Brušné plutvy má tenké a veľmi dlhé. Farba je veľmi variabilná, závisí od chovanej formy. Základom je hnedavo strieborný podklad s tmavou kresbou, ktorá môže mať podobu zvislých čiernych pruhov, škvŕn naznačujúcich pruhy, alebo náhodných škvŕn. Existujú aj takmer čierne skaláre, alebo naopak čisto strieborné bez čiernej kresby. Pohlavný dimorfizmus sa nevyskytuje. Dosahuje dĺžky 10 až 18 cm. Existujú mnohé varianty so zmenenou farbou alebo tvarom plutiev, napr. zlaté alebo mramorované a tiež závojnaté. Na rozdiel od svojho príbuzného skalára vysokého ("Pterophyllum altum") nemá prehnué čelo.
Ekológia a biotop.
Podľa oblasti sa vyskytujú ako v kalných, na minerály chudobných mäkkých vodách. Preto by sa mali chovať tiež v mäkkej vode, hoci na prežitie im postačí akákoľvek. V prírode žijú v jazierkách alebo iných hlbokých stojatých vodách, pri chove v zajatí vyžadujú priestrannú nádrž. Optimálna teplota je 24 °C. Mimo obdobia vytierania sa združuje do veľkých skupín. Výživa sa skladá hlavne z rias a drobného hmyzu, ktoré zbiera svojou malou zašpicatenou tlamkou z vodných rastlín, dreva a pod. Skupiny sa rozchádzajú jedine v období trenia, a jednotlivé páry vytvárajú vlastné teritória. Ikry odkladajú väčšinou na veľké listy, korene a pod. Na starostlivosti o potomstvo sa podieľajú obidvaja rodičia, pričom pohyby dlhých brušných plutiev sú významné pre udržanie húfu mladých pohromade.
Aupark

Aupark (doslova „lužný/nivský park“) môže byť:
Veľrybovité

Veľrybovité (lat. Balaenidae) je čeľaď z taxónu kosticovce.
V niektorých starších systémoch čeľaď Balaenidae zahŕňala aj to, čo sa neskôr označovalo ako čeľaď Neobalaenidae. V dávnejšej minulosti (v 19. storočí) bola čeľaď Balaenidae chápaná tak široko, že zodpovedala dnešnému taxónu kosticovce (Mysticeti).
Systematika (bez Neobalaenidae).
čeľaď veľrybovité (Balaenidae):
Balaenoptera

Balaenoptera (slovenské názvy: vráskavec, veľryba, staršie: vrásavec, ďalšie slovenské názvy pozri v článku vráskavec), je rod z čeľade vráskavcovité (Balaenopteridae).
Patria sem mnohé vyhynuté a tieto recentné druhy:
Eubalaena

Eubalaena, po slovensky veľryba, je rod z čeľade veľrybovité (Balaenidae). Staršie sa jeho obsah zaraďoval do rodu Balaena.
Systematika.
veľryba (Eubalaena):
Tradične sa do rodu Eubalaena zaraďuje aj druh †Eubalaena belgica (staršie: Balaena belgica, Balaenula belgica). Bisconti et al. 2017 tento tradičný druh zrušili a nálezy z neho rozdelili takto: 
Zdroje tejto kapitoly:
Balaenoidea

Balaenoidea je nadčeľaď kosticovcov s jedinou čeľaďou Neobalaenidae, jediným rodom Caperea (po slovensky veľryba) a jediným druhom veľryba malá alebo veľryba trpasličia (Caperea marginata Gray 1846; staršie synonymá: Balaena (Caperea) antipodarum, Neobalaena marginata). V niektorých (starších) systémoch sa čeľaď Neobalaenidae zaraďuje do čeľade veľrybovité (Balaenidae). 
Najnovšie je u viacerých autorov obsah čeľade Neobalaenidae presunutý do čeľade Cetotheriidae. 
Veľryba trpasličia žije v Južnom oceáne, je dlhá 4 až a váži 3 000 až .
Vráskavcovité

Vráskavcovité môže byť slovenský názov čeľade:
Turiec (národná prírodná rezervácia)

Turiec je chránené územie, národná prírodná rezervácia, v povodí rieky Turiec, ktorej cieľom je ochraňovať prirodzený charakter vodného toku so zachovalými vodnými a mokraďovými ekosystémami v Turčianskej kotline v okresoch Martin a Turčianske Teplice. Výskyt pestrej sprievodnej vegetácie vodného toku a viacerých chránených a ohrozených druhov rastlín a živočíchov. Národná prírodná rezervácia od r. 1966, rozloha . Súčasť ochranného pásma Národného parku Veľká Fatra.
Alngej

Alngej () je menší, len 1 853 m vysoký, v súčasnosti neaktívny stratovulkán, nachádzajúci sa na polostrove Kamčatka v centrálnej časti pohoria Stredokamčatský chrbát.
Sopka leží na západnom okraji grabenu, tiahnúceho sa paralelne s osou chrbáta pohoria, východne od masívneho pleistocénneho štítového vulkánu "Tekletunup". Vek vzniku sopky Alngej sa odhaduje na neskorý kvartér (koniec pleistocénu až začiatok holocénu).
AXA (poisťovacia spoločnosť)

AXA (Euronext: CS, NYSE: AXA) je francúzska globálna poisťovacia spoločnosť, ktorá má sídlo v Paríži a založená bola v roku 1816, zakladateľom je Claude Bébéar. Nie je to názov jednej spoločnosti, ale skupiny spoločností, ktoré sú nezávisle organizované a spravované podľa regulatív jednotlivých štátov.
Skupina AXA sa zaoberá životným poistením, zdravotným poistením a inými formami poistenia a tiež aj správou investícií. Pôsobí hlavne v západnej Európe, Severnej Amerike, v Ázii a na Blízkom východe.
Delí sa na 5 segmentov, a to život a úspory, Property &amp; Casualty, medzinárodné poistenie, Asset Management a iné finančné služby.
Celkovo má skupina 189-tisíc zamestnancov a celkovú tržbu 122 miliárd dolárov za rok 2004. Je to 15. najväčšia spoločnosť na svete podľa tržby, podľa zoznamu 2006 Fortune Global 500 list.
Spoločnosť AXA na Slovensku.
Spoločnosť pôsobí na slovenskom trhu od roku 2008 a zaoberá sa viacerými druhmi poistenia. Pre svojich klientov ponúka poistné služby v oblasti dôchodkového poistenia, životného poistenia, poistenie stavieb a domácností ale aj povinné zmluvné poistenie áut a havarijné poistenie. Poisťovňa získala na Slovensku ocenenie Zlatá minca. V súčasnej dobe má spoločnosť na Slovensku 52 pobočiek.
V roku 2016 dosiahla spoločnosť AXA d.d.s., a.s. hospodársky výsledok po zdanení zisk vo výške 604 730 €.
Spoločenská zodpovednosť.
Skupina AXA podporuje zodpovedný prístup k životnému prostrediu a charitatívne projekty. Na Slovensku zaviedla projekt AXA Srdcia v akcii, Deň v AXA, AXA Fond, organizuje zbierky a darovanie krvi. S nadáciou Križovatka prispieva k lepšiemu vybaveniu v slovenských nemocniciach.
AXA

AXA môže byť:
Uka

Uka (Ука) je v súčasnosti neaktívny štítový vulkán, nachádzajúci sa v centrálnej časti pohoria Stredokamčatský chrbát na polostrove Kamčatka, niekoľko km východne od vulkánu Alngej. Masív 1 643 m vysokej sopky je tvorený prevažne bazaltovými horninami. Jej vznik sa odhaduje na obdobie neskorého pleistocénu až začiatku holocénu. Dátum poslednej erupcie nie je presne datovaný, no odhaduje sa na holocén.
Juka

Juka (lat. "Yucca" alebo "Jucca") je rod rastlín, ktorý sa skladá z 40 – 50 druhov trvaliek, kríkov a stromov z čeľade asparágovité.
Kultivary.
V rokoch 1897 - 1907, Carl Ludwig Sprenger vytvoril a pomenoval 122 Yucca hybridov.
Kajlenej

Kajlenej je v súčasnosti neaktívny štítový vulkán, nachádzajúci sa na východnom okraji grabenu, kopírujúceho chrbát centrálnej časti pohoria Stredokamčatský chrbát na polostrove Kamčatka, asi 10 km severovýchodne od sopky Uka. Masív sopky je tvorený prevažne bazaltami a smerom na západ od neho sa tiahne reťaz troskových kužeľov, geneticky previazaná z vulkanizmom Kajleneja. Vek vulkánu sa odhaduje na neskorý pleistocén až skorý holocén.
NHL All-Rookie tím

NHL All-Rookie tím je pomyselný tím, zostavený z najlepších hráčov, ktorí odohrali v NHL svoju prvú sezónu.
Historický prehľad All-Rookie tímov.
"Hráč, ktorý má pri svojom mene značku (CT) je držiteľom Calder Memorial Trophy pre najlepšieho nováčika NHL v danej sezóne."
"Legenda: Z=Zápasy, Poz.=Pozícia, TM=Trestné minúty, V=Víťazstvá, P=Prehry, R=Remízy, Pr.=Priemer inakosovaných gólov na zápas, GAA=Gegentore pro Spiel"
Iva Majoliová

Iva Majoliová (* 12. august 1977, Záhreb, Chorvátsko) je bývalá chorvátska profesionálna tenistka. Počas svojej profesionálnej kariéry vyhrala 8 turnajov WTA v dvojhre a 1 turnaj vo štvorhre.
Ploskij (1 255 m n. m.)

Ploskij je menší, 1 255 m vysoký, v súčasnosti neaktívny štítový vulkán, nachádzajúci sa v severnej časti pohoria Stredokamčatský chrbát na polostrove Kamčatka. Je to najzápadnejšie položený vulkán tejto časti pohoria. Masív vulkánu je budovaný prevažne bazaltovými horninami a jeho vek sa odhaduje na neskorý pleistocén až raný holocén.
Kukla (vrch)

Kukla (564 m n. m.) je výrazný samostatný vrch v Malých Karpatoch nad obcou Dubová, 6 km severne od Modry. Nachádza sa v Chránenej krajinnej oblasti Malé Karpaty.
Vrch je zalesnený, nachádza sa tu typický malokarpatský dubovo-bukový porast. Vrcholový hrebeň je úzky, pretiahnutý, na malej vrcholovej plošine je vybudovaná turistická rozhľadňa. Na západnej strane 25 m bralo Čertove zuby, vhodné aj na cvičné lezenie. Na južnom úpätí chatové stredisko a rekreačný tábor Fúgelka.
K vrchu sa viaže povesť o vzniku hradu Červený Kameň.
Turistika.
Prístup.
Výstup je nenáročný, vhodný aj na vychádzky s deťmi.
Rozhľadňa.
Na úzkom vrchole stojí 12 m vysoká drevená rozhľadňa, vybudovaná v roku 2007 na mieste staršej rozhľadne. Pekný panoramatický výhľad na celé Pezinské Karpaty, hrad Červený Kameň, za dobrej viditeľnosti aj na vzdialenejšie pohoria. Na vrchole sa okrem rozhľadne nachádza aj ohnisko s lavičkami.
Belyj (vulkanický komplex)

Belyj () je názov vulkanického komplexu, pozostávajúceho z niekoľkých štítových vulkánov, nachádzajúceho sa v severnej časti pohoria Stredokamčatský chrbát na polostrove Kamčatka. Komplex tvorí samotný štít "Belyj", menšie štítové sopky "Sergejeva" a "Kevenejtunup", nachádzajúce sa južne, resp. východne od masívu Beleho a starší, pleistocénny "Lagernyj" vulkán, nachádzajúci sa juhovýchodne od Beleho. Vek komplexu sa odhaduje na neskorý pleistocén až raný holocén.
Johan Hedberg

Johan Hedberg (* 5. máj 1973) je švédsky hokejový brankár. Meria 183 cm a váži 84 kg.
Klubový hokej.
Johan Hedberg je momentálne hráčom tímu NHL Atlanta Thrashers. V minulosti pôsobil aj v tímoch Pittsburgh Penguins, Vancouver Canucks a Dallas Stars.
Zach Bogosian

Zach Bogosian (* 15. júl 1990, Massena, New York, USA) je americký hokejista s arménskymi koreňmi hrajúci na poste obrancu. Meria 188 cm a váži 89 kg.
Klubový hokej.
OHL.
Bogosian hral v juniorskej OHL dve sezóny za tím Peterborough Petes.
NHL.
Sezóna 2008/2009.
Pred sezónou 2008/09 si ho na drafte vybrala Atlanta Thrashers z celkového tretieho miesta. 4. septembra s Atlantou podpísal trojročný nováčikovský kontrakt na 2,625 milióna US$. Okamžite sa prebojoval z kampu do hlavného tímu, a tak v NHL debutoval už v prvom zápase Thrashers, 10. októbra 2008 proti Washingtonu Capitals. Tým sa stal najmladším hráčom v histórii klubu, ktorý nastúpil na zápas NHL. Počas debutu mal len 18 rokov a 172 dní.
V sezóne odohral na začiatku prvých 8 zápasov, ale 21. októbra 2008 v zápase proti Philadelphii Flyers si zlomil v zápase nohu. Svoj prvý zápas po zranení odohral až 31. decembra 2008 proti tímu Carolina Hurricanes. Po tom zápase ho však vedenie klubu poslalo na farmu do tímu Chicago Wolves, aby sa po zranení rozohral. 13. januára 2009 ho klub povolal späť. Po návrate z farmy odohral svoj prvý zápas 14. januára 2009 doma proti Ottawe Senators. 
Svoj prvý bod v NHL dosiahol 17. januára 2009, kedy jeho tím nastúpil proti Nashvillu Predators. V tom zápase strelil gól a na jeden aj prihrával. Po zápase bol vyhlásený aj za tretiu hviedzu zápasu.
Euronext

Euronext alebo NYSE Euronext (v užšom zmysle) (v rokoch 2000-2007 podnik podľa holandského práva s obchodným menom "Euronext N.V.") je európska akciová burza, časť podniku-skupiny NYSE Euronext (vznikol v roku 2007 fúziou americkej NYSE Group a európskej "Euronext N.V.", predchodkyne dnešného Euronextu). Má sídla v Paríži, Amsterdame, Bruseli a Lisabone. 
Predchodca Euronextu, Euronext N.V., vznikol v roku 2000 fúziou Amsterdamskej, Bruselskej a Parížskej burzy, doplnenou v roku 2001 akvizíciou LIFFE a v roku 2002 fúziou s Lisabonskou burzou. Na burze sa obchodovalo s akciami (spočiatku aj s derivátmi), ponúkala aj clearingové a informačné služby. Ku dňu 31. januára 2006 trhy Euronextu mali trhovú kapitalizáciu 2,9 miliárd USD, čím bola piatou najväčšou burzou na svete. V apríli roku 2007 sa podnik Euronext N.V. zlúčil s podnikom NYSE Group a vytvorili podnik NYSE Euronext (v širšom zmysle).
IC 1396

IC 1396 je veľká emisná hmlovina v súhvezdí Cefea. Nachádza sa pod spojnicou hviezd alfa a zéta Cephei a je v nej aj premenná hviezda Erakis. Hmlovina zaberá oblasť s priemerom niekoľko stoviek svetelných rokov a jej svetlo k nám letí asi 3 000 rokov.
Na nočnej oblohe je jej zdanlivý priemer desaťkrát väčší ako priemer Mesiaca v splne, čo je 170´ (5°). Má celkovú magnitúdu 3,0, ale je taká roztiahnutá, že voľným okom nemáme šancu ju vidieť. Hmotnosť hmloviny je odhadovaná na 12 000 hmotností Slnka. Hmlovinu vzbudzuje k žiareniu najmä veľmi hmotná a veľmi mladá hviezda HD 206267 v strede oblasti. Hviezdu obklopujú ionizované mraky vytvárajúce okolo nej vo vzdialenosti 80 až 130 svetelných rokov prstencový útvar. Sú to zvyšky molekulárneho mraku, z ktorého sa zrodila hviezda HD 206267 a ďalšie hviezdy v tejto oblasti, ktoré spolu tvoria hviezdokopu s označením Tr37. Ďalej od centrálnej hviezdy sú pásma tmavého a chladného materiálu. Známou časťou hmloviny je obrovský tmavý molekulárny mrak pomenovaný hmlovina Sloní chobot. Jej tvar vymodeloval hviezdny vietor z HD 206267.
Veľký jarok (prírodná pamiatka)

Prírodná pamiatka Veľký jarok je kaňonovité sprašové údolie ako významná forma výmoľovej erózie pri Moravanoch nad Váhom v okrese Piešťany. Na lokalite sa vyskytujú mohutné telesá spraše, ktorá vznikla veternou akumuláciou v prostredí niekdajších trávnatých stepí s nesúvislým rastlinným krytom, významné paleontologické a archeologické nálezisko. Prírodná pamiatka bola vyhlásená v roku 1964 a novelizovaná v roku 1987 na rozlohe , bez ochranného pásma. Na území pamiatky platí 4. stupeň ochrany.
Veľký Javorník (národná prírodná rezervácia)

Veľký Javorník je národná prírodná rezervácia, vzácna zachovalá lokalita vrcholových lesných spoločenstiev na severozápadnom svahu rovnomenného vrcholu () v Javorníkoch v pohraničnom pásme okresu Čadca. Výskyt jedľo-bučín s prímesou smreka pralesovitého charakteru, odlesnený vrchol s pieskovcovým podkladom. Národná prírodná rezervácia od r. 1967, rozloha .
Veľký Milič (národná prírodná rezervácia)

Veľký Milič je v chránené územie, národná prírodná rezervácia v katastrálnom území obce Skároš, tvorené zachovalými lesnými spoločenstvami rastúcimi na vyvrelinách južnej časti Slanských vrchov v pohraničnom pásme okresu Košice–okolie. 
Zaberá celkovú rozlohu . Predmetom ochrany je výskyt bukovo-dubového vegetačného stupňa a spoločenstiev bučín a lipových javorín na andezitovom a dacitovom podklade, spolu s hniezdiskom a výskytom vzácneho dravého vtáctva. Za národnú prírodnú rezerváciu je vyhlásená od roku 1967, neskôr novelizovaná na národnú prírodnú rezerváciu.
Plavec

Plavec môže byť:
Plavce môže byť:
Európska cesta 41

Európska cesta 41 ("E41") je európska cesta, ktorá vedie z Dortmundu v Nemecku do Altdorfu vo Švajčiarsku. Jej celková dĺžka je 788 km.
Priebeh.
Mestá.
Dôležité mestá, ktoré sídlia na trase E41 sú Dortmund, Hagen, Wetzlar, Gießen, Hanau, Aschaffenburg, Würzburg, Heilbronn, Stuttgart, Böblingen, Herrenberg, Bad Dürrheim a Singen. Vo Švajčiarsku sú to mestá Schaffhausen (mesto)Schaffhausen, Winterthur, Zürich, Rotkreuz, Schwyz a Altdorf.
Cesty.
V Nemecku prechádza E41 cez A45, A3 a A81. Vo Švajčiarsku prechádza cez hlavnú cestu 15, diaľnicu A4, hlavnú cestu 4, diaľnicu 4a, diaľnicu A4 a hlavnú cestu číslo 2.
Zdeněk Zlámal

Zdeněk Zlámal (* 5. november 1985, Přerov) je český profesionálny futbalista, ktorý v súčasnej dobe hrá ako brankár za zlínsku Tescomu, kam prišiel na hosťovanie z pražskej Sparty. 
Zlámal pochádza zo športovej rodiny, s futbalom sa preslávil už jeho strýko František Zlámal, ktorý hájil v 60. - 80. rokoch min. storočia bránku Slavie Praha. Jeho otec sa mnoho sezón objavoval v bránke Spartaku Hulín, kde mimo Zdenka Zlámala začínala tiež i rad ďalších vrcholových futbalistov (Nehoda, Drulák, Novotný, Zlámal). V kategórií žiakov hrával s miestnym klubom najvyššiu súťaž - žiacku ligu. V tejto kategórií ho objavil tréner HS Kroměříž Jiří Vogl.
S profesionálnym futbalom začínal v šesnástich rokoch v Hulíne, kde po prvýkrát hral 14. júla 2002 v pohárovom zápase Morkovice - Hulín. V 82. minúte ale zostal po zrážke s jedným z útočníkov na chvíľu v bezvedomí a s otrasom mozgu skončil v nemocnici. 
Odtiaľ prestúpil do HS Kroměříž a stal sa stabilným členom druholigového kádru. Na konci roku 2005 ho získala pražská Sparta, zmluvu s klubom podpísal do júna 2006. 
Jeho brankárskym vzorom je Talian Gianluigi Buffon.
L’Aube Nouvelle

L’Aube Nouvelle je od vyhlásenia nezávislosti v roku 1960 národnou hymnou Beninu. Bola skomponovaná a otextovaná Gilbertom Jeanom Dagnonom.
Pôvodný francúzsky text.
"Refrain"
"Refrain"
"Refrain"
Preklad do nemčiny.
"Refrain"
"Refrain"
"Refrén"
Chant de Ralliement

Chant de Ralliement () je štátna hymna štátu Kamerun. Formálne bola ustanovená v roku 1957. Neoficiálne sa spievala už od roku 1948, pred vyhlásením nezávislosti krajiny.
Melódiu skomponoval René Djam Afame. Na napísaní slov spolupracoval s Samuelom Minki Bamba a Moïse Nyatte Nko'o. Text bol v 1978 pozmenený.
Leopold Baumhorn

Leopold Baumhorn alebo Lipót Baumhorn (* 28. december 1860, Kisbér, Maďarsko – † 8. júl 1932, tamtiež) bol maďarský architekt známy hlavne ako projektant monumentálnych secesných synagóg v Rakúsko-Uhorsku.
Vzdelanie ukončil na viedenskej umeleckej univerzite. V Maďarsku vystaval 20 synagóg. Jeho prvou stavbou bola Ostrihomská synagóga (1888), ďalšími synagógy v Szegede (1903), Szolnoku, Budapešti, Novom Sade. Na Slovensku sa architektonicky podieľal na výstavbe synagógy v Lučenci (1924-25) a synagógy v Nitre postavenej v maursko-byzantskom štýle (1910-11) a na renovácii synagógy v Liptovskom Mikuláši.
šak bola aj synagóge vela postavených ním
Nyľgimelkin

Nyľgimelkin () alebo Atlasovova sopka () je neaktívny vulkanický komplex, nachádzajúci sa na polostrove Kamčatka v severnej časti pohoria Stredokamčatský chrbát.
Komplex tvorí dvojica bazaltových štítových vulkánov "Nyľgimelkin" a "Novagrablenova", nachádzajúcich sa neďaleko západného, resp. severozápadného okraja masívneho pleistocénneho vulkánu "Chuvchojtun", jedného z najväčších vulkánov severnej časti pohoria. Posledná erupcia komplexu sa odohrala približne pred 5 500 rokmi.
Allgemeines Krankenhaus der Stadt Wien

Allgemeines Krankenhaus der Stadt Wien (skr. AKH; doslova "Všeobecná nemocnica Mesta Viedeň") je fakultná nemocnica vo Viedni v Rakúsku. Je to najväčšia nemocnica v Rakúsku a jedna z najväčších v Európe, jej budova s výškou 85 metrov patrí medzi najvyššie budovy nemocníc na svete. Je to aj sídlo Medicínskej univerzity vo Viedni.
WAYD

Wayd je slovenská metalová skupina z Prešova. Vznikli v roku 1994, spojením bývalých členov kapiel Marion a Dysentery.
Skupina hrá experimentálny, avant-gardný technický death metal, resp. progresívny death metal s prvkami moderného džezu. Zaujímavosťou kapely sú dvaja speváci a obohatenie viacerých skladieb o saxofón. Kapela na poslednom albume "Ghostwalk" prešla od nahrávacej spoločnosti Metal Age Production do HROM Records. Skupina koncertuje niekedy v pozmenej zostave kde poväčšine supluje bubeník a gitarista. Počas svojho pôsobenia vystupovali v Nemecku, Poľsku a v Česku.
Chris Evertová

Chris Evertová (* 21. december 1954, Fort Lauderdale, Florida, USA) je bývalá americká profesionálna tenistka a bývalá svetová jednotka v rebríčku WTA. Počas svojej kariéry vyhrala 158 turnajov WTA v dvojhre a 5 turnajov vo štvorhre.
Snežnyj

Snežnyj je neaktívny štítový vulkán, nachádzajúci sa v severnej časti pohoria Stredokamčatský chrbát na polostrove Kamčatka, neďaleko vychodného okraja grabenu, kopírujúceho centrálny chrbát pohoria. Sopka je tvorená prevažne bazaltovými horninami a jej výška je 2 169 m. Jej vek sa odhaduje na neskorý pleistocén až raný holocén.
Agnotológia

Agnotológia (z gréckeho slova "agnósis" = nevedia), niekde sa uvádza aj názov: agnoiológia (z gréckeho slova "AGNOIA" = 'neznalosť') je neologizmus (novotvar) pre štúdium spôsobov využitia kultúrou zapríčinenej neznalosti, alebo pochybnosti. Skúma, ako môže byť nevedomosť využitá, či navodená prostredníctvom úmyselnej alebo náhodnej kultúrno-politickej selektivity, manipulácie, potláčania informácií, cenzúrou a pod. Môže byť založená na zverejnení nepresných alebo zavádzajúcich vedeckých dát. 
Termín bol zavedený na Stanfordovej univerzite v USA profesorom špecializujúcim sa na dejiny vedy a techniky, Robertom N. Proctorom, ktorý v r. 2005 uskutočnil workshop pod názvom "Agnotológia: Kultúrna produkcia ignorancie". Poukázal na fakt, že neznalosť nemusí byť vždy iba dôsledkom prirodzenej absencie znalosti, ale aj výsledkom kultúrnych, ekonomických a politických snáh a bojov. Agnotológia má históriu i v politickej geografii a prejavuje sa tiež snahe u iných nevedomosť a neznalosť udržať či rozšíriť s cieľom získať výhody ("pochybnosti sú naším produktom" je slogan tabakového priemyslu).
Iktunup

Iktunup je názov v súčasnoti neaktívneho vulkanického komplexu, nachádzajúceho sa na polostrove Kamčatka v severnej časti pohoria Stredokamčatský chrbát. Komplex pozostáva zo skupiny niekoľkých menších štítových vulkánov ktoré sa nachádzajú severozápadne, resp. severovýchodne od staršieho, pleistocénneho vulkanického masívu "Kevenej". Komplex tvoria prevažne bazaltové, až bazaltovo-andezitové horniny a jeho vek sa odhaduje na neskorý kvartér (koniec pleistocénu až začiatok holocénu.)
Intenzita (filozofia)

Intenzita vo filozofii je stupeň účinnosti, pôsobivosti, sily. Prenesene to tiež je horlivosť, usilovnosť.
Spokojnyj

Spokojnyj (alebo Kutina) je v súčasnosti neaktívny stratovulkán, nachádzajúci sa na ruskom polostrove Kamčatka v severnej časti pohoria Stredokamčatský chrbát, južne od masívu Ostrého a severovýchodne od komplexu Iktunup. Sopka je, na rozdiel od väčšiny vulkánov Centrálneho chrbta, tvorená viac kyslými horninami - prevažne dacitmi až ryolitmi. Sopka bola aktívna počas raného až stredného holocénu, s poslednou zdokumentovanou erupciou pred cca 5 400 rokmi.
Ostryj

Ostryj () alebo Ostraja Sopka () je v súčasnosti neaktívny stratovulkán, nachádzajúci sa na polostrove Kamčatka v severnej časti pohoria Stredokamčatský chrbát.
S výškou je to jeden z najvyšších štítov tejto časti pohoria. Jeho vrchol je pokrytý ľadovcami a na juhozápadnom svahu, vo výške sa nachádza mladý troskový kužeľ, pôvodca bazaltového lávového prúdu starého cca 4 000 rokov.
Cesta II. triedy 503 (Slovensko)

Cesta II. triedy 503 ("II/503") je cesta II. triedy na Slovensku vedúca zo Šamorína do Záhorskej Vsi. Jej celková dĺžka je 83,825 km a prechádza bratislavským a trnavským krajom.
Priebeh.
Cesta II/503 začína v okrese Dunajská Streda v Šamoríne križovatkou s I/63. Nasleduje križovatka s III/1375, s III/1408 v Kvetoslavove, s III/1409 a s II/572. Nasleduje obec Hubice (III/1410) a Zlaté Klasy (III/1411 a II/510). Cesta potom prechádza do seneckého okresu. Pred príchodom do Senca sa križuje s III/1060, III/1065, III/1067 a s III/1061. V Senci sa križuje II/503 s I/61, I/62 a s III/1062. Za Sencom sa križuje s D1. II/503 potom pokračuje do okresu Pezinku, vo Viničnom sa križuje s III/1084 a v Pezinku s II/502. II/503 potom prechádza Pezinskou Babou do okresu Malacky, križuje sa s II/501, s D2, V Malackách sa križuje s II/590 a I/2. V Kostolišti sa križuje s III/1114, pokračuje križovatkami s III/1107, III/1115, III/1106 a končí v obci Záhorská Ves na hraničnom priechode do Rakúska (kompa).
Dolnoperecký kanál

Dolnoperecký kanál je umelo vybudovaný vodný tok v juhovýchodnej časti geomorfologického celku Podunajská pahorkatina, vo východnej časti okresu Nové Zámky. Prepája koryto Perca s korytom Hrona medzi obcami Sikenička a Bíňa, meria 1,7 km.
Od kanála Perec sa oddeľuje západne od Sikeničky, tečie smerom na juhozápad, na krátkom úseku tečie cez lužný les, kde sa oblúkom stáča na západ a severovýchodne od centra obce Bíňa sa vlieva do Hrona.
Hornoperecký kanál

Hornoperecký kanál je umelo vybudovaný vodný tok vo východnej časti Podunajskej pahorkatiny, v južnej časti okresu Levice. Prepája kanál Perec s korytom Hrona medzi obcami Šalov a Hronovce, má dĺžku 2,8 km. 
Oddeľuje sa severne od obce Šalov, tečie smerom na západojuhozápad v blízkosti chráneného územia Vozokánsky luh na pravom brehu a do Hrona sa vlieva pri obci Hronovce, na katastrálnom území Vozokany nad Hronom.
Dážďovka zemná

Dážďovka zemná (iné názvy pozri nižšie; lat. "Lumbricus terrestris", staršie občas: "Lumbricus agricola") je eurázijský obrúčkavec z čeľade dážďovkovité.
Je hermafrodit.
Žije najmä pod zemou.
Názvy.
Slovenské názvy tohto druhu sú: 
Opis a výskyt.
Má zložené svaly z dvoch vrstiev – priečnych a pozdĺžnych. Napnutím priečneho svalstva sa pohne dopredu predná časť jej tela. Vyvolané sťahy svaloviny prejdú celým telom a umožnia tak pohyb zadnej časti. Potom pozdĺžne svaly posunú chvostové časti. To už sa však naplo priečne svalstvo a všetko sa znovu opakuje.
Hlien, ktorý vylučujú jej žľazy, jej zjednodušuje dýchanie a pohyb po nerovnom povrchu a zabraňuje vysychaniu kože (preto sa mnohým ľuďom hnusí). Na predku tela má hmatavý prstík, ktorý jej slúži na ľahšiu orientáciu. Pri jemnom pohladení tenkej pokožky sú zreteľne cítiť redukované štetinky. Dorastá do dĺžky približne 9 až . Jej príbuzní však môžu dosahovať omnoho väčšie rozmery.
Väčšinou sa vyskytuje v zásaditých alebo neutrálnych pôdach, omnoho menej už v kyslých pôdach rašelinísk Eurázie. Je slaboružovej farby.
Spôsob života a potrava.
Potravou je pre ňu zem obsahujúca organické látky, spadnuté lístie alebo drobné uhynuté živočíchy. Všetko si schováva vo svojich spletitých chodbičkách. Na neutralizáciu, teda vyrovnanie pH, prehltnutej pôdy má v pažeráku vápenité žľazy. Svalnatý žalúdok rozdrví potravu a jej zvyšky potom dážďovky vynášajú na zemský povrch vo forme malých kôpok trusu, ktorého hmotnosť za niekoľko rokov dosahuje až niekoľko kilogramov.
Dážďovka sa sama stáva obživou pre iné živočíchy, napríklad drozdy a škorce, ktoré je možné vidieť, ako opatrne kráčajú po zemi, nakláňajú sa dopredu a lovia nepozorné dážďovky ukryté tesne pod povrchom. Sú potravou aj ježkov, jazvecov, vlkov alebo krtkov.
Dážďovky majú veľkú regeneračnú schopnosť. Keď ju nepriateľ polapí, zostane mu len zadná časť tela dážďovky za opaskom (svetlá, zhrubnutá časť v prednej tretine tela, kde ústia viaceré žľazy). Opasok sa nachádza medzi 32. a 37. článkom. Koniec tela dážďovke dorastie. Pokiaľ je však preseknutá presne uprostred, vždy zahynie.
Rozmnožovanie.
Sú to hermafrodity, majú teda ako samičie, tak samčie pohlavné orgány. Na svoje oplodnenie však potrebujú spermie druhého jedinca kvôli odlišnej genetickej informácii. Pária sa väčšinou za teplých letných nocí na zemskom povrchu, keď partnera prilákajú svojimi pachovými signálmi. Ležia pozdĺžne pritlačení s hlavami na opačných koncoch. Spojení hlienom si vymieňajú spermu. Po odlúčení si každý odnesie časť hlienu, vylučovaného opaskom ("clittellum"), z ktorého vznikne hlienový obal. Ten postupne kĺže smerom k prednej časti a berie so sebou vajíčka, ktoré sú oplodnené spermiami zo semenných vačkov vo chvíli, keď nad nimi opasok prechádza. Po opadnutí z tela dážďovky sa z neho vytvorí kokón (hlienové puzdro), ktoré obsahuje až dvadsať vajíčok. Z uzavretého kokónu, ktorý vydrží aj v extrémne nepriaznivom počasí, sa väčšinou vyliahne len jediná dážďovka.
Ochrana.
Hojnosť dážďoviek v pôde je zárukou vysokej kvality pôdy, lebo je prevzdušnená, výživná, a tým aj úrodná. Zákonom nie je zvlášť chránená.
Jan Blažek

Jan Blažek (* 20. marec 1988, Trutnov) je český futbalový útočník, hráč Slovana Liberec, kam sa vrátil z hosťovania v BV Cloppenburg 1919.
Do 1. ligy naskočil liberecký odchovanec na jeseň roku 2005. Talentovaný útočník, veľmi dobre rýchlostne i technicky vybavený, dobrý v zakončení [chýba zdroj], postupne sa vypracoval ku oporám Liberca [chýba zdroj].
Od roku 2004 pôsobil v českých mládežníckych reprezentáciách, v roku 2007 bol členom českého výberu do 21 rokov na majstrovstvá Európy, prišiel však o účasť pri striebornom ťažení reprezentácie do 20 rokov na majstrovstvách sveta v Kanade.
V zime 2007 odišiel z Liberca na hosťovanie do Slavie Praha. S prístupom vymetača barov by pravdepodobne dlho v kádri nevydržal, a preto s ním tréner Karel Jarolím viedol dlhý rozhovor. Blažek, zdá sa, zmúdrel, obmedzil návštevu podnikov a svojimi výkonmi chce viesť Slaviu k titulu. V ligovom ročníku 2007/2008 získal so Slaviou majstrovský titul, po sezóne však nebolo jeho hosťovanie predĺžené a putoval späť do Liberca.
Externé odkazy.
Petra Kvitová

Petra Kvitová (* 8. marec 1990, Bílovec) je česká tenistka. Je dvojnásobnou víťazkou ženskej dvojhry turnaja vo Wimbledone, keď vo finále v roku 2011 zdolala Mariu Šarapovovú z Ruska 6:3, 6:4 a v júli 2014 Kanaďanku Eugeniu Bouchardovú 6:3, 6:0.
Tereza Hladíková

Tereza Hladíková (* 14. apríl 1988, Valašské Meziříčí, Česko) je súčasná česká profesionálna tenistka.
Clemens August von Galen

Blahoslavený gróf Clemens August kardinál von Galén (* 16. marec 1878, Dinklage, Nemecko – † 22. marec 1946, Münster, Nemecko) bol nemecký aristokrat a katolícky duchovný, od 1933 biskup z Münstera. Bol popredným kritikom Hitlerovho režimu. Vo svojich kázňach opakovane napádal filozofické základy nacizmu a neľudské správanie nemeckých orgánov. Svojou kázňou z tretieho augusta 1941 odštartoval protesty proti nacistickému programu eutanázií, ktoré prinútili Hitlera program čiastočne pozastaviť.
Generali Ladies Linz

Generali Ladies Linz je ženský tenisový turnaj, ktorý patrí do WTA Tour a koná sa v Linzi v Rakúsku. Turnaj vznikol v roku 1987, a je zaradený na WTA Tour ako turnaj Tier II.
Predošlými víťazkami turnaja boli aj bývalé svetové jednotky Amélie Mauresmová, Justine Heninová a Marija Šarapovová
Trombeho stena

Trombeho stena je konštrukčný systém, ktorého idea vychádza z princípu akumulácie tepla zo slnečného žiarenia a jeho následnej distribúcii do priestoru interiéru. Pozostáva z presklenej plochy prekrývajúcej stenu budovy, zo vzduchovej medzery a akumulačnej steny (použitým materiálom môže byť kameň, kov, betón, tehla...), v spodnej a hornej časti je vhodné umiestniť vetracie klapky na prívod studeného vzduchu z miestnosti a ohriateho vzduchu späť do miestnosti.
Edward Morse patentoval daný systém v roku 1881 (US Patent 246626), ale až v roku 1964 ho spopularizoval inžinier Felix Trombe a architekt Jacques Michel využitím daného princípu pri stavbe Odeillo vo Francúzsku.
Princíp činnosti.
Počas slnečného dňa tepelné žiarenie preniká zasklenou stenou, akumulačná stena sa zohrieva. Zároveň, pri otvorenej vetracej klapke v spodnej časti miestnosti studený vzduch od podlahy miestnosti preniká do vzduchovej medzery medzi zasklením a akumulačnou stenou, prehrieva sa a horným otvorom sa vracia naspäť do miestnosti.
V interiéri odovzdá svoje teplo, ochladí sa, klesne k podlahe a otvorom je znova vyvádzaný do priestoru medzi stenou a sklom. Tento proces sa opakuje..
Počas chladnej časti dňa (v noci) akumulačná stena distribuuje naakumulované teplo do miestnosti. Vetracie klapky sú uzavreté, čím sa zabraňuje tepelným stratám z miestnosti.
Počas zamračeného dňa ostávajú vetracie klapky na miestnosti uzatvorené, čím sa zabraňuje prúdeniu vzduchu do Trombeho steny a tepelným stratám z miestnosti.
Počas horúcich letných dní sa vetracia klapka vo vrchnej časti akumulačnej steny zatvorí a otvorí sa vetracia klapka do exteriéru vo vrchnej časti presklenia, ktorá odvádza prehriaty vzduch von (na jeho miesto prúdi do miestnosti chladný vzduch otvorom v severnej stene), Trombeho stena ochladzuje a zároveň prevetráva interiér. Objekt s Trombeho stenou sa v lete nielen neprehrieva, ale je aj jednoduchým spôsopom klimatizovaný.
Variácie.
Prevádzku takéhoto prirodzeného slnečného kolektoru možno vylepšiť:
Aplikácia v rozvíjajúcom sa regióne.
Príkladom stavby využívajúcej princípy Trombeho steny je The Druk White Lotus School v Ladakhu v Indii, stavba je príkladom dobrého dizajnu a pokroku v danej lokalite.
Mall of America

Mall of America (MOA, MoA alebo Megamall) je nadregionálne nákupné centrum, ktoré sa nachádza v metropolitnej oblasti Twin Cities v predmestí Bloomington v americkom štáte Minnesota. Nachádza sa juhovýchodne od uzla komunikácií Interstate 494 a Minnesota State Highway 77, severne od Minnesota River. Je to druhé najväčšie uzavreté nákupné centrum v Spojených štátoch podľa prenajímateľnej plochy a najväčšie podľa celkovej uzavretej plochy. Otvorené bolo v roku 1992, v roku 2006 ho navštívilo 40 miliónov návštevníkov.
Má 4 poschodia, celková prenajímateľná plocha je , obsahuje vyše 520 obchodov a 20 000 parkovacích miest.
Helena Suková

Helena Suková (* 23. február 1965, Praha, Česko-Slovensko) je bývalá československá a česká (od 1993) profesionálna tenistka. Počas svojej kariéry vyhrala 7 turnajov WTA v dvojhre a 62 turnajov vo štvorhre.
Bloomington (Minnesota)

Bloomington je piate najväčšie mesto v americkom štáte Minnesota v Henepin County a tretie jadrové mesto metropolitnej oblasti Minneapolis-St. Paul-Bloomington, MN-WI MSA. 
Leží na severnom brehu rieky Minnesota River nad sútokom s riekou Mississippi, v centre južnej metropolitnej oblasti, 16 km južne od centra mesta Minneapolis. V meste v roku 2010 žilo 82 893 obyvateľov.
Bloomington

Bloomington môže byť:
Abstraktný expresionizmus

Abstraktný expresionizmus je štýl abstraktného výtvarného umenia. Vznikol po skončení 2. svetovej vojny v roku 1945. Vychádzal zo surrealistického automatizmu s vplyvom čínskej a japonskej kaligrafie a ovplyvnil predovšetkým západných umelcov.
Abstraktný expresionizmus sa neskôr čiastočne rozčlenil na niekoľko prúdov:
Charakteristika.
V tvorbe prevláda spontánnosť, geometrické tvary sú potlačené. Diela nemajú jasne určiteľný motív a divák v nich vidí to, čo sa naučil vidieť (či chce vidieť), prípadne to, čo cíti. Dominantným prvkom diel je farba.